নাগৰিকত্ব বিধেয়কৰ স্পষ্ট বিৰোধিতাৰে অসমবাসীৰ দৃষ্টি আকৰ্ষণ কৰা বিহাৰৰ শাসনাধিষ্ঠ জনতা দল (ইউনাটে'ড)এ গুৱাহাটীত অনুষ্ঠিত কৰিবলৈ লৈছে দলটোৰ প্ৰথমখন অসম ৰাজ্যিক সন্মিলন।
অহা ২৩ ডিচেম্বৰত গুৱাহাটীৰ প্ৰভা দেৱী গুপ্তা হিন্দী বিদ্যালয়ত অনুষ্ঠিত হ'বলগীয়া সন্মিলনখনত দলটোৰ কেইবাজনো জ্যেষ্ঠ নেতাই অংশগ্ৰহণ কৰিব।
'বিহাৰ চৰকাৰৰ গ্ৰামীন বিকাশ মন্ত্ৰী শ্ৰৱণ কুমাৰ, ৰাজ্য সভা সাংসদ কঁহকচা প্ৰবীন, ৰাষ্ট্ৰীয় মহাসচিব অফাক আহমদ খান, ৰাষ্ট্ৰীয় সচিব সঞ্জয় বাৰ্মা আৰু দলৰ উত্তৰ-পূব কাৰ্য্যনিৰ্বাহক পৰিষদৰ অধ্যক্ষ চেনচুমি ল'থা উপস্থিত থাকিব,' নৰ্থ ইষ্ট নাও-লৈ প্ৰেৰিত জেডি (ইউ)ৰ ৰাষ্ট্ৰীয় সচিব সঞ্জয় বাৰ্মাৰ এক বিবৃতিত প্ৰকাশ।
সন্মিলনত দলটোৰ অসমৰ সমূহ কৰ্মকৰ্তাই ভাগ লোৱাৰ লগতে বহুসংখ্যক লোকে দলৰ সদস্য পদ গ্ৰহণ কৰিব বুলিও বাৰ্মাই উল্লেখ কৰিছে।
অসমৰ সকলো খিলঞ্জীয়া সংগঠনে সৰ্বাত্মক বিৰোধিতা কৰা বিজেপি উত্থাপিত নাগৰিকত্ব বিধেয়কৰ স্পষ্ট বিৰোধিতা কৰা এটা অন্যতম ৰাষ্ট্ৰীয় দল জেডি (ইউ)।
ধৰ্মৰ ভিত্তিত দেশৰ নাগৰিকত্ব প্ৰদান 'সংবিধানবিৰোধী' আৰু এই বিধেয়ক উত্তৰ-পূবৰ খিলঞ্জীয়া লোকৰ অস্তিত্ব আৰু সংস্কৃতিৰ প্ৰতি 'ভাবুকি' - এই দুই স্পষ্ট বক্তব্যৰে দলটোৰ নেতা তথা বিহাৰৰ মুখ্য মন্ত্ৰী নীতীশ কুমাৰে বিধেয়ক-বিৰোধিতাৰ কথা আছুৰ প্ৰতিনিধিৰ আগত স্পষ্ট কৰিছিল।
উত্তৰ-পূবত বিশেষ প্ৰভাৱ নথকা জেডি (ইউ)ৰ লক্ষণীয়ভাৱে নাগালেণ্ডত এগৰাকী বিধায়ক আছে।
আমেৰিকা ভ্ৰমণত সৰ্বাধিক ব্যয় ২৩ কোটি! প্ৰধানমন্ত্ৰী মোডীৰ ৫ বছৰত ৩৬ টা বিদেশ ভ্ৰমণত খৰচ কিমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
